stanford-oval/wikipedia huggingface dataset:
วัดพระธาตุต้นฝาง

| วัดพระธาตุต้นฝาง |
| --- | --- |

ชื่อสามัญ: วัดพระธาตุต้นฝาง, วัดเก๊าราชถาน
ที่ตั้ง: ตำบลขุนควร อำเภอปง จังหวัดพะเยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุต้นฝาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนควร อำเภอปง จังหวัดพะเยา
พื้นที่เดิมของวัดเป็นป่าทึบไม่มีผู้คนอาศัย ต่อมาได้มีชาวบ้านได้อพยพโยกย้ายแหล่งท้ามาหากินจากจังหวัดน่านตั้งเป็นหมู่บ้านบ้านสบขามและบ้านนาอ้อม มีหอศาลเจ้าหลวงควรในบริเวณที่เรียกว่า "ดงป่ากรรม" ซึ่งพบซากปรักหักพังของอิฐ พระพุทธรูปทั้ง หินทราย และสัมฤทธิ์ เป็นจำนวนมาก จนกาลเวลาล่วงสมัยมาจนถึงปัจจุบัน มีพระธุดงเข้าไปจำพรรษาอยู่ในดงป่ากรรม ปฏิบัติปัดกวาดพื้นที่รกร้าง สร้างเป็นสถานที่ปฏิบัติธรรม ได้ตั้งเป็นวัดเมื่อวันที่ 12 สิงหาคม พ.ศ. 2548
เดิมวัดเรียกว่า วัดเก๊าราชถาน ก่อตั้งขึ้นในยุคสมัยเดียวกับอาณาจักรล้านนา อาณาจักภูกามยาวและรัฐกาวน่าน พบหลักศิลาจารึก ลักษณะเป็นหินทรายจ้านวนด้าน 2 ด้าน มี 30 บรรทัด ด้านที่ 1 มี 13 บรรทัด ด้านที่ 2 มี 17 บรรทัด จารึกเป็นอักษรล้านนาฝักขาม อายุพุทธศตวรรษที่ 21-22 มีเนื้อหาโดยสังเขปกล่าวไว้ว่า "พระสงฆ์ทั้งหลายพร้อมด้วยอาจารย์สวรมาลา ได้ทำบุญและถวายส่วนบุญแก่พระเป็นเจ้าแม่
ลูก โดยอุทิศที่นาแก่วัดเก๊าราชสถาน พระมหาเทวีเองได้อุทิศข้าพระไว้ประจ้าวัดเป็นจ้านวน 10 ครัว (ครอบครัว) ด้วยใจศรัทธา" ศิลาจารึกที่พบปัจจุบันเก็บอยู่ที่หอวัฒนธรรมนิทัศน์วัดศรีโคมคำ
สิ่งก่อสร้างที่สำคัญของวัดได้แก่ วิหารเป็นสถาปัตยกรรมร่วมสมัยระหว่างล้านนา ไทลื้อ ไทใหญ่ และพม่า และพระธาตุต้นฝางซึ่งเป็นซากปรักหักพังของอิฐ
วัดพระหน่อธรณินทร์

| วัดพระหน่อธรณินทร์ |
| --- | --- |

ชื่อสามัญ: วัดพระหน่อธรณินทร์, วัดพระหน่อธรณินทร์ใกล้วารินคงคาราม, วัดเขาดินใต้
ที่ตั้ง: ตำบลเขาดิน อำเภอเก้าเลี้ยว จังหวัดนครสวรรค์
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระหน่อธรณินทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาดิน อำเภอเก้าเลี้ยว จังหวัดนครสวรรค์  มีเจ้าอาวาสรูปปัจจุบัน คือ พระครูนิสิตกิจจาทร มีภูเขาศิลาสองลูกที่อยู่ทางด้านหลังของวัด
วัดพระหน่อธรณินทร์ตั้งวัดเมื่อ พ.ศ. 2373 ชาวบ้านเรียก วัดเขาดินใต้ ตามชื่อหมู่บ้าน ได้รับพระราชทานวิสุงคามสีมา เมื่อ พ.ศ. 2387 เขตวิสุงคามสีมากว้าง 20 เมตรยาว 36 เมตร เมื่อวันที่ 28 สิงหาคม พ.ศ. 2549 พระบาทสมเด็จพระจุลจอมเกล้าเจ้าอยู่หัวได้เสด็จประพาสทางชลมารค ได้ทรงแวะประทับที่วัดเขาดินใต้ ประชาชนได้จัดตั้งพลับพลารับเสด็จพระองค์ ทรงเห็นว่าวัดนี้ตั้งอยู่เชิงภูเขาริมแม่น้ำปิง จึงได้พระราชทานนามสร้อยพร้อมนามวัดต่อท้ายใหม่ว่า วัดพระหน่อธรณินทร์ใกล้วารินคงคาราม ปัจจุบันเรียกว่า "วัดพระหน่อธรณินทร์"  ด้านการศึกษา มีโรงเรียนพระปริยัติธรรมแผนกธรรมเปิดสอนเมื่อ พ.ศ. 2527 นอกจากนี้มีโรงเรียนประถมศึกษาโรงเรียนโอสถสภาอุปถัมภ์
อาคารเสนาสนะที่สำคัญ ได้แก่ มณฑปเก่าที่ประดิษฐานรอยพระบาทจำลองสำริดที่มีจารึกด้านข้าง พ.ศ. 2456  เจดีย์เก่าและอุโบสถ ตั้งอยู่บริเวณด้านทิศใต้ ซึ่งมีเรื่องเล่าสืบต่อกันมาว่า สมเด็จพระพุฒาจารย์ (โต พฺรหฺมรํสี) เคยธุดงค์จาริกและแวะพักเมื่อครั้งเดินทางไปเมืองกำแพงเพชร ปูชนียวัตถุมีพระประธานประจำอุโบสถ ปางสมาธิ ขนาดหน้าตักกว้าง 29 นิ้วสูง 42 นิ้ว สร้างเมื่อ พ.ศ. 2526 พระประธานประจำศาลาการเปรียญ ปางสมาธิ ขนาดหน้าตักกว้าง 29 นิ้ว 39 นิ้ว สร้างเมื่อ พ.ศ. 2515 และพระพุทธบาทจำลอง
วัดบึงบาประภาสะวัต

| วัดบึงบาประภาสะวัต |
| --- | --- |

ชื่อสามัญ: วัดบึงบาประภาสะวัต, วัดบึงบา
ที่ตั้ง: ตำบลบึงบา อำเภอหนองเสือ จังหวัดปทุมธานี
ประเภท: วัดราษฎร์
นิกาย: มหานิกาย
พระประธาน: หลวงพ่อเพชร
เจ้าอาวาส: พระครูสุจิตรัตนากร (สังวาลย์)
 สถานีย่อยพระพุทธศาสนา
วัดบึงบาประภาสะวัต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงบา อำเภอหนองเสือ จังหวัดปทุมธานี เจ้าอาวาสรูปปัจจุบัน คือ พระครูสุจิตรัตนากร ดร. เจ้าคณะอำเภอหนองเสือ
วัดบึงบาประภาสะวัต สร้างเมื่อ พ.ศ. 2464 โดยมี ขุนนรพัฒนพิศาล (พริ้ง ประภาสะวัต) นายอำเภอหนองเสือ ร่วมกับประชาชนชาวหนองเสือ เป็นผู้ถวายที่ดิน และดำเนินการสร้างวัดและได้ขนานนามว่า "วัดบึงบาประภาสะวัต" หรือ วัดบึงบา
ประวัติ

คำว่า "บึงบา" เป็นชื่อของตำบลที่ตั้ง
และคำว่า "ประภาสะวัต" 
เป็นนามสกุลพระราชทานของขุนนรพัฒนพิศาล (พริ้ง ประภาสะวัต) จึงได้นำมารวมกันตั้งเป็นชื่อวัดดังกล่าว
วัดได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2471 เขตวิสุงคามสีมากว้าง 40 เมตร ยาว 80 เมตร เมื่อปี พ.ศ. 2537 ได้รับพระราชทานวิสุงคามสีมาใหม่อีกครั้งหนึ่ง เมื่อวันที่ 9 มิถุนายน พ.ศ. 2531 เขตวิสุงคามสีมา กว้าง 40 เมตร ยาว 80 เมตร
อาคารเสนาสนะ ได้แก่ อุโบสถ สร้างเมื่อ พ.ศ. 2471 และก่อสร้างอุโบสถหลังใหม่เมื่อปี พ.ศ. 2531 มีพระประธานในอุโบสถนามว่า หลวงพ่อเพชร เป็นหลวงพ่อพุทธโสธรจำลอง หลวงพ่อเมตตาประชานิมิต ในอุโบสถหลังใหม่ มีหอระฆัง หอฉัน ศาลาการเปรียญหลังใหม่สร้างเมื่อ พ.ศ. 2530  วิหารมีลักษณะเป็นทรงไทยแบบจัตุรมุข ใช้เป็นที่ประดิษฐานรูปหล่อจำลองพระพุทธปฏิมากรพระพุทธชินราช และหลวงพ่อโสธร ในบริเวณวัดมีโรงเรียนมัธยมศึกษา 60 ไร่
รายนามเจ้าอาวาส

พระอธิการเทียบ พ.ศ. 2479 - พ.ศ. 2482
พระครูวิบูลย์ธัญญสาร พ.ศ. 2483 - พ.ศ. 2489
พระอาจารย์ให้
พระอาจารย์เชย
พระเมตตาวิหารี (ทองคำ เมตตาวิหาโร)
พ.ศ. 2490 - 2564
พระครูสุจิตรัตนากร ดร. พ.ศ.2564 - ปัจจุบัน
ไพรัช เพิ่มฉลาด

ไพรัช เพิ่มฉลาด อดีตสมาชิกวงคาราบาว เคยมีผลงานร่วมกับวง 2 ชุด คือ ชุด "ท.ทหารอดทน" ในปี พ.ศ. 2526 และ "เมด อิน ไทยแลนด์" ในปี พ.ศ. 2527
ไพรัช มีชื่อเล่นว่า "หนุ่ม" (แต่นิยมเรียกกันในวงว่า "รัช") เกิดเมื่อวันที่ 25 กุมภาพันธ์ พ.ศ. 2490 ที่จังหวัดเชียงราย เป็นนักดนตรีแบ๊คอัพในห้องอัดของอโซน่า เข้าร่วมวงคาราบาวจากการชักชวนของ อาจารย์ธนิสร์ ศรีกลิ่นดี โดยเข้าร่วมวงในตำแหน่งมือเบส และกีตาร์ พร้อมกับตัวอ.ธนิสร์เอง, เทียรี่ เมฆวัฒนา และ  อำนาจ ลูกจันทร์ (เป้า) ทั้งนี้เนื่องจาก อนุพงษ์ ประถมปัทมะ (อ๊อด) มือเบสอีกคนจากวงเพรสซิเดนท์ที่ได้มีการชักชวนมาก่อนหน้านั้นติดการเล่นอยู่กับวงเพรสซิเดนท์ที่สหรัฐอเมริกา ไพรัชจึงเข้ามาในวงเสมือนตัวแทนของอ๊อด จึงมีผลงานเพียง 2 ชุดเท่านั้นกับวงแต่กลับเป็นที่รู้จักไปทั่วประเทศจากอัลบั้มเมด อิน ไทยแลนด์ ที่สามารถทำยอดขายได้ถึง 5,000,000 ตลับ นอกจากนั้นไพรัชยังได้มีส่วนร่วมกับอัลบั้มชุด กัมพูชา ซึ่งเป็นอัลบั้มเดี่ยวชุดแรกของ ยืนยง โอภากุล หรือ แอ๊ด คาราบาว ซึ่งเป็นหัวหน้าวงอีกด้วย
ไพรัช เพิ่มฉลาด เสียชีวิตลงในกลางปี พ.ศ. 2549 ด้วยโรคมะเร็งที่ลิ้น รวมอายุได้ 58 ปี
ผลงาน > คาราบาว

อัลบั้ม ท.ทหารอดทน (พ.ศ. 2526)
อัลบั้ม เมด อิน ไทยแลนด์ (พ.ศ. 2527)
ผลงาน > ยืนยง โอภากุล

อัลบั้ม กัมพูชา (พ.ศ. 2527)
ผลงาน > คนด่านเกวียน

อัลบั้ม เด็กปั้ม (พ.ศ.2527)
แหล่งข้อมูลอื่น

10 ปี เมด อิน ไทยแลนด์ เก็บถาวร 2012-12-24 ที่ เวย์แบ็กแมชชีน
* อาลัย..."ไพรัช"...หนึ่งในตำนาน..."คาราบาว"....*
| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต
วัดราชคฤห์ (จังหวัดพะเยา)

| วัดราชคฤห์ |
| --- | --- |


ชื่อสามัญ: วัดราชคฤห์, วัดใหม่
ที่ตั้ง: ตำบลเวียง อำเภอเมืองพะเยา จังหวัดพะเยา
ประเภท: วัดราษฎร์
นิกาย: มหานิกาย
เจ้าอาวาส: พระครูวิสิทธิ์วรคุณ
 สถานีย่อยพระพุทธศาสนา
วัดราชคฤห์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองพะเยา จังหวัดพะเยา
วัดราชคฤห์สร้างเมื่อ พ.ศ. 2443 เดิมชาวบ้านเรียกว่า วัดใหม่ ได้รับพระราชทานวิสุงคามสีมาเมื่อวันที่ 27 กันยายน พ.ศ. 2481 แต่เดิมเป็นที่ตั้งของบริเวณวัดมหาพน ร่องรอยความเก่าแก่ของซากโบราณวัตถุและองค์เจดีย์ภายในบริเวณวัดมหาพน ยังคงหลงเหลือสภาพให้เห็นอย่างชัดเจน ถึงความเก่าแก่ของวัดแห่งนี้ ซึ่งจากประวัติศาสตร์ที่ถูกค้นพบ เป็นวัดโบราณที่มีอายุมากกว่า 1,300 ปี มีความเกี่ยวพันกับอาณาจักรสุโขทัย ครั้งเมื่อในอดีตเคยมีการต่อสู้กับอาณาจักรสุโขทัย มีบันทึกว่า ได้นำเอาหลังคาวิหารของวัดแห่งนี้ซึ่งเป็นทองเหลือง นำมาหล่อเป็นอาวุธปืน เพื่อต่อสู้กับอาณาจักรสุโขทัยที่เข้ามารุกราน
ด้านหน้าประตูทางเข้าจะเป็นประตูโขงขนาดใหญ่เป็นการก่ออิฐถือปูนมีรูปเทวดาปูนปั้น บนยอดมีรูปพรหมสี่หน้า อุโบสถกว้างราวประมาณ 20 เมตร ยาวเกือบ 40 เมตร ภายในประดิษฐานพระพุทธรูปหินทราย ลงรักปิดทอง ด้านหลังอุโบสถเป็นองค์เจดีย์ทรงแปดเหลี่ยมย่อมุม มีซุ้มจรนำทั้งสี่ทิศ บนเรือนธาตุมีเจดีย์บริวารทั้งสี่ด้าน องค์ระฆังของเจดีย์ฉาบด้วยสีทอง ทางประตูเข้าของกำแพงแก้วมีรูปปั้นสิงห์คู่ทั้งสี่ด้าน
เจ้าชายกีโยม แกรนด์ดยุกรัชทายาทแห่งลักเซมเบิร์ก

| ธรรมเนียมพระยศของ เจ้าชายกีโยม |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: His Royal Highness (ใต้ฝ่าพระบาท)
การแทนตน: ข้าพระพุทธเจ้า
การขานรับ: Your Royal Highness (พ่ะย่ะค่ะ/เพคะ)
แกรนด์ดยุกกีโยม ฌ็อง โฌเซฟ มารี รัชทายาทแห่งลักเซมเบิร์ก (11 พฤศจิกายน พ.ศ. 2524 -) รัชทายาทแห่งลักเซมเบิร์ก ตั้งแต่พระบิดาทรงครองราชสมบัติในปี 2543 พระองค์ทรงเป็นเชื้อสายสืบทอดจากราชวงศ์นัสเซา-ไวล์บวร์ก ที่ปกครองดินแดนลักเซมเบิร์กตั้งแต่ปี 2433
ในวัยเยาว์และการศึกษา

เจ้าชายกีโยมประสูติในเมืองลักเซมเบิร์ก เป็นพระโอรสพระองค์โตในแกรนด์ดยุกอ็องรีแห่งลักเซมเบิร์กกับแกรนด์ดัชเชสมาเรีย เตเรซาแห่งลักเซมเบิร์ก พระองค์มีพระอนุชาและพระขนิษฐารวม 4 พระองค์ได้แก่ เจ้าชายเฟลิกซ์แห่งลักเซมเบิร์ก, เจ้าชายหลุยส์แห่งลักเซมเบิร์ก, เจ้าหญิงอาแล็กซ็องดราแห่งลักเซมเบิร์ก, เจ้าชายเซบัสเตียงแห่งลักเซมเบิร์ก  พระองค์ทรงเป็นผู้อุปถัมภ์พระอนุชาองค์เล็กคือ เจ้าชายเซบัสเตียงแห่งลักเซมเบิร์ก,พระญาติ เจ้าชายปอล หลุยส์แห่งนัสเซา,เจ้าชายแอมานุแอลแห่งเบลเยียม,เจ้าหญิงอารียานแห่งเนเธอร์แลนด์และพระภาติยะของพระองค์คือ เจ้าชายโนอาแห่งนัสเซา
กีโยมทรงศึกษาที่ ไรชี โรเบิร์ต-ชลีมันน์ ในลักเซมเบิร์กจากนั้นทรงศึกษาที่สวิตเซอร์แลนด์และพระองค์ได้เข้าฝึกในวิทยาลัยการทหารของประเทศอังกฤษ ที่ซึ่งทรงเข้าศึกษาในมหาวิทยาลัยเดอร์แฮมและมหาวิทยาลัยบรูเนลศึกษาด้านการปกครองสากล ท้ายสุดทรงศึกษาที่มหาวิทยาลัยแองเกอร์ ประเทศฝรั่งเศสด้านอักษรศาสตร์และรัฐศาสตร์
แกรนด์ดยุกรัชทายาท

แกรนด์ดยุกกีโยมทรงเป็นรัชทายาทในราชบัลลังก์ลักเซมเบิร์กเมื่อพระบิดาทรงครองราชสมบัติในปี 2543 ถ้าทรงครองราชสมบัติก็จะได้เถลิงพระนามว่า แกรนด์ดยุกกีโยมที่ 5 แห่งลักเซมเบิร์ก (หรือวิลเลียมที่ 5 ถ้าเป็นภาษาอังกฤษ)
เจ้าชายกีโยมทรงทำหน้าที่เป็นผู้แทนเข้าร่วมพิธีเฉลิมพระชนมพรรษาของสมเด็จพระราชินีซอนยาแห่งนอร์เวย์ในเดือนกรกฎาคม พ.ศ. 2550 และจากนั้นทรงเข้าร่วมพิธีเฉลิมพระชนมพรรษาครบ 40 พรรษาของรัชทายาทแห่งเนเธอร์แลนด์คือ เจ้าชายวิลเลิม-อเล็กซานเดอร์ เจ้าชายแห่งออเรนจ์ ในเดือนกันยายนปีเดียวกัน
ในวันที่ 23 มิถุนายน พ.ศ. 2567 ซึ่งเป็นวันเฉลิมพระชนมพรรษาของแกรนด์ดยุกอ็องรี พระราชบิดา แกรนด์ดยุกกีโยมทรงได้รับการแต่งตั้งเป็นผู้สำเร็จราชการแทนพระองค์ โดยจะเริ่มปฏิบัติหน้าที่ในเดือนตุลาคมปีเดียวกัน
ชีวิตส่วนพระองค์

พระองค์ทรงเริ่มสัมพันธ์กับเพีย ฮารัลด์เซน ชาวนอร์เวย์ ซึ่งเป็นบุตรีบุญธรรมของพระภาคิไนยในสมเด็จพระราชินีซอนยาแห่งนอร์เวย์ ทั้งคู่พบกันในปี 2544 ในงานอภิเษกสมรสของเจ้าชายโฮกุน มกุฎราชกุมารแห่งนอร์เวย์กับนางสาวเมตเต-มาริต ทเจสเซม โฮลบี ทั้งคู่เริ่มออกนัดกันในปีพ.ศ. 2545 แต่ความสัมพันธ์ของทั้งคู่ได้จบลงหลังปีนั้น
ในวันที่ 26 เมษายน พ.ศ. 2555 ราชสำนักได้ประกาศการหมั้นระหว่างแกรนด์ดยุกกีโยม รัชทายาทแห่งลักเซมเบิร์กกับเคานท์เตสสเตฟานี เดอ ลานนอย ชาวเบลเยียม ซึ่งสืบเชื้อสายมาจากชาร์ลส์ มารี เรย์มอนด์ ดี อเรนเบิร์ก ดยุคที่ 5 แห่งอเรนเบิร์ก การอภิเษกสมรสได้ถูกกำหนดขึ้นในวันที่ 20 ตุลาคม พ.ศ. 2555
แกรนด์ดยุคทรงสนพระทัยในการดนตรีและการกีฬา พระองค์ทรงสามารถเล่นเปียโน ทรงเล่นฟุตบอล,ว่ายน้ำและวอลเลย์บอล พระองค์ทรงสามารถพูดภาษาลักเซมเบิร์ก,ภาษาฝรั่งเศส,ภาษาเยอรมัน,ภาษาสเปนและภาษาอังกฤษ พระองค์ทรงชื่นชอบกีฬาอเมริกันฟุตบอล และเป็นแฟนคลับทีมนิวยอร์ก ไจแอนตส์
วัฒนธรรมการดูโทรทัศน์ในฮ่องกง

วัฒนธรรมการดูโทรทัศน์ในฮ่องกง หรือ "ค่านิยมการดูทีวีเป็นประจำของชาวฮ่องกง"
ทีวีบี(TVB) คือ สถานีโทรทัศน์ฟรีทีวีแห่งแรกในฮ่องกง จึงมีความผูกพันกับผู้คนในฮ่องกงมาก เป็นช่องแรกที่ผู้คนสามารถเข้าถึงได้มากที่สุด ในขณะที่ช่องคู่แข่งอย่าง "อาร์ทีวี(RTV)หรือเอทีวี(ATV)" ที่ตอนแรกต้องเชื่อมต่อผ่านสายเคเบิลและต้องจ่ายเงินเพื่อดูรายการทำให้ผู้ชมเข้าถึงได้จำกัด ช่วงนี้จึงเกิด "ค่านิยมดูเฉพาะช่องทีวีบี" เป็นหลักเกิดขึ้นตั้งแต่ยุคแรก ๆ และเป็นค่านิยมมาจนถึงปัจจุบัน จึงทำให้ช่องทีวีบี มีเรตติ้งสูงกว่าทุกช่องที่เคยเป็นคู่แข่ง ถึงแม้ อาร์ทีวี(เอทีวี) จะเปลี่ยนเป็นฟรีทีวีในภายหลังแล้วก็ตาม และในยุค 70 อีกช่องฟรีทีวีแห่งที่สามของฮ่องกง คือ "เจียซื่อ" (CTV) ที่มีละครจำนวนมากหลายเรื่องแทบจะไม่มีคนดูจนประสบภาวะขาดทุนจึงล้มละลาย
ว่ากันว่า ทีวีบี มีการประชาสัมพันธ์และการตลาดที่แข็งแกร่ง ไม่ว่าจะเป็นด้านการโปรโมท, ด้านการใช้สื่อโฆษณา, ด้านการชักชวนต่าง ๆ ซึ่งทำได้ดีกว่าช่องอาร์ทีวี(เอทีวี) และช่องอื่น ๆ
โดยทั่วไปเรตติ้งละครของช่อง ทีวีบี (TVB) จะสูงมากกว่าช่อง อาร์ทีวี (RTV)หรือเอทีวี (ATV) อยู่หลายเท่า หรือแม้แต่ละครธรรมดาที่ไม่ค่อยฮิตของทีวีบี ก็ยังมีเรตติ้งที่สูงกว่า ละครฮิตของช่องอาร์ทีวี(เอทีวี)
เนื่องจาก "ค่านิยมดูเฉพาะช่องทีวีบี" ฝังรากลึกอยู่ในใจของผู้ชม(ส่วนใหญ่)ชาวฮ่องกง จากรุ่นสู่รุ่น ส่งผลให้ช่องทีวีบีมีเรตติ้งที่สูงมากและสูงกว่าทุกช่องที่เป็นคู่แข่ง ในยุคทองของเรตติ้งละครในฮ่องกง คือช่วง ค.ศ. 1977-1989 ละครของช่องทีวีบีจะมีผู้ชมโดยเฉลี่ย 2-3 ล้านคนดูต่อตอนเป็นประจำทุกคืนอยู่แล้ว แล้วแต่ว่าเรื่องไหนคนดูจะเยอะกว่ากัน
และโดยส่วนใหญ่จำนวนผู้ชมละครของทางช่องอาร์ทีวี(เอทีวี) เฉลี่ยจะอยู่ที่ 5 แสนคน ถึงสูงสุดไม่เกิน 1.5 ล้านคนดูต่อตอน ดังนั้นละครของทางช่องนี้จึงมีจำนวนมากมายหลายเรื่องที่มียอดคนดูเฉลี่ยต่อตอนอยู่ที่ 500,000-999,999 คนเท่านั้น และจะมีน้อยเรื่องที่สามารถสร้างปรากฎการณ์ทำยอดคนดูเฉลี่ยถึง 1 ล้านคน
สำหรับช่องอาร์ทีวี(เอทีวี) ถ้ามีละครเรื่องไหนทำยอดผู้ชมเฉลี่ยต่อตอนถึงหนึ่งล้านคนขึ้นไปจะถูกเรียกว่า "ประสบความสำเร็จ" ในทางกลับกันในช่วงยุคทองของวงการโทรทัศน์ เรตติ้งเฉลี่ยหนึ่งล้านคนดูต่อตอนสำหรับช่องทีวีบี ถือว่าน้อยมาก
วัฒนธรรมการดูช่องทีวีบี

ในฮ่องกง ผู้นำเสนอหัวข้อเรตติ้งเป็นประจำกล่าวว่านี่เป็นปัจจัยที่ส่งผลต่อเรตติ้งของอุตสาหกรรมโทรทัศน์ในท้องถิ่น ผู้ชมบางคนกล่าวว่าช่องเอทีวี (ATV) ซึ่งถูกยกเลิกไปแล้วนั้นมีเรตติ้งต่ำเพราะ "ละครและรายการของช่องเอทีวีไม่สนุกพอที่จะรับชมเป็นประจำ" จนครั้งหนึ่งทำให้ผู้ผลิตละครของทางช่องเอทีวีไม่พอใจกับเรตติ้งที่ผู้คน(ส่วนใหญ่)ดูแต่ช่องทีวีบี" แม้ว่าการดูเฉพาะช่องทีวีบีจะเคยเป็นประเด็นหัวข้อถกเถียงกันในฮ่องกงมาแล้วก็ตาม แต่เรตติ้งของทางช่องทีวีบีก็ยังคงสูงกว่าช่องอื่น ๆ
ละครหรือรายการทีวีที่มีเรตติ้งสูง ไม่จำเป็นต้องเป็นละครฟอร์มใหญ่ที่ใช้ทุนสร้างมหาศาลเสมอไป ตรงกันข้าม (ในบางครั้ง) ละครฟอร์มเล็ก ๆ ต้นทุนต่ำ ก็สามารถทำเรตติ้งที่สูงมากได้เช่นกัน เนื่องจากยังมีปัจจัยหลายประการอีกมากมายที่ส่งผลต่อเรตติ้ง เช่น ค่านิยมของผู้ชม, การโฆษณาชักจูง, การโปรโมททางสื่อต่าง ๆ , เพลงประกอบ, เคมีเข้ากันของคู่พระ-นาง และ พลังของดาราที่ดึงดูดผู้ชม รวมไปถึงอิทธิพลของทางช่องด้วย
โดยทั่วไป ลักษณะการให้บริการและคุณภาพของสถานีโทรทัศน์ฟรีทีวี ของทุกช่องจะมีความคล้ายคลึงกันทั้งทางด้านการตลาด,การประชาสัมพันธ์ และอื่น ๆ แต่ทว่าเรตติ้งยังคงสูงมากเพียงช่องทีวีบี
คุณ "เหว่ยเจียฮุย" ซึ่งเป็นผู้อำนวยการสร้างละครฮิตเรื่อง "เจ้าพ่อตลาดหุ้น" ให้กับทางช่องทีวีบี (TVB) หลายปีต่อมาได้ไปผลิตละครเรื่อง "เกมเจ้าพ่อตลาดหุ้น (Divine Retribution 2000) " ให้กับทางช่องเอทีวี ( ATV)  ออกอากาศ  โดยดึงตัวเจิ้งเส้าชิว, หลิวชิงหวิน และ กัวอ้ายหมิง ไปร่วมแสดงด้วย ซึ่ง "ดูเหมือนว่าจะเป็นภาคต่อของละครเรื่อง "เจ้าพ่อตลาดหุ้น" โดยมีตัวละครเอกเช่นเดียวกัน แต่ทว่ากลับได้เรตติ้งไม่สูง จนทำให้ เหว่ยเจียฮุย กล่าวว่า "ต่อให้ดาราแสดงดีแค่ไหน ช่องเอทีวี (ATV) ก็ไม่มีใครดู (เรตติ้งต่ำ)
เนื่องจากผู้ชมส่วนใหญ่มีค่านิยมดูเฉพาะช่องทีวีบี และไม่ค่อยจะเปลี่ยนช่อง รวมถึงการโฆษณาชวนเชื่อของสื่อ ทำให้ชาวฮ่องกงจึงคุ้นเคยกับการดูช่อง ทีวีบี (TVB) เป็นช่องหลัก อีกทั้งร้านอาหารส่วนใหญ่ในฮ่องกงจะนิยมรับชมช่อง "เจด "(Jade Channel) ของทีวีบี (TVB) ที่มีความคมชัดสูง  และยังมีหน้าบันเทิงของหนังสือพิมพ์และนิตยสารต่าง ๆ ส่วนใหญจะรายงานสถานการณ์ของละครและรายการของทางช่องทีวีบี (TVB) มากกว่าช่องเอทีวี ( ATV)"
เมื่อพิจารณาจากสภาพแวดล้อมในการดำรงชีวิตของผู้คนในฮ่องกงแล้ว จึงทำให้มีวัฒนธรรมการดูช่องทีวีบีเป็นประจำ ว่ากันว่าเมื่อช่องทีวีบี และช่องเอทีวี ออกอากาศรายการเดียวกันในเวลาเดียวกัน ผลคือ เรตติ้งของช่องทีวีบี มักจะสูงกว่ามาก
ตัวอย่างเหตุการณ์แสดงถึงค่านิยมดูช่องทีวีบีเป็นหลักของผู้ชมส่วนใหญ่ในฮ่องกงได้อย่างชัดเจน คือในปีพ.ศ. 2533 (1990) ครั้งหนึ่งช่องทีวีบีเคยประสบกับปัญหาของการส่งสัญญาณภาพและเสียงซึ่งทำให้ผู้ชมทุกคนไม่สามารถรับชมรายการของทางช่องทีวีบีเป็นเวลา 30 นาที (โดยหน้าจอไม่มีสัญญาณภาพ) แต่ผู้ชมส่วนใหญ่ยังคงไม่เปลี่ยนช่อง ทำให้ช่องทีวีบียังคงมีเรตติ้งผู้ชมมากกว่าช่องเอทีวี ถึง 55% แสดงให้เห็นว่าต่อให้ช่องทีวีบีไม่มีสัญญาณภาพ ก็ยังคงมีเรตติ้งที่สูงกว่าช่องเอทีวี ซึ่งเพียงพอที่จะสะท้อนถึงค่านิยมดูช่องทีวีบีเป็นหลักของผู้ชมส่วนใหญ่ได้อย่างชัดเจน

.
เมื่อวันที่ 28 พฤศจิกายน พ.ศ. 2553 ทางช่องทีวีบี (TVB) ออกอากาศตอนจบของละครเรื่อง "ยอดหญิงจอมทรนง (No Regrets)" โดยตอนจบบันทึกเรตติ้งได้ 44 จุดเปิด (สูงสุดคือ 47 จุดเปิด) ทำให้รายการของช่องเอทีวี (ATV) หลายรายการทำเรตติ้งเฉลี่ยได้เพียง 1 จุดเปิด โดยในจำนวนนี้มีรายการศาสนา "เสียงเรียกจากสายฝน"  (The Sound of Rain) ที่ได้เรตติ้งเป็นศูนย์ (แทบไม่มีคนดู)
ค่านิยมดูละครทีวีบีในต่างประเทศ

ในยุคที่ละครฮ่องกงรุ่งเรื่องสุดขีด ละครทีวีบีได้รับความนิยมมากกว่าละครเอทีวีไม่เฉพาะในฮ่องกงเท่านั้น แต่ยังรวมถึงชุมชนชาวจีนในต่างประเทศด้วย ที่ชอบดูละครทีวีบี มากกว่า ละครเอทีวี
ยกตัวอย่างเช่น ใน สิงค์โปร์ และ มาเลเซีย 
ในการจัดอันดับสิบละครที่ได้รับความนิยมสูงสุดในศตวรรษที่ 20 ทั้งใน สิงค์โปร์และ มาเลเซีย ที่วัดจากเรตติ้ง+การเช่าวีดีโอ+การจำหน่ายซีดีและการโหวตจากผู้ชม ปรากฎว่า 80% เป็นละครของทางฝั่งทีวีบี ที่ได้รับคะแนน
โดย 10 อันดับแรกจากละคร 100 เรื่อง ของละครยอดนิยมสุดคลาสสิกแห่งศตวรรษที่ 20 ทั้งในสิงคโปร์และมาเลเซีย ส่วนใหญ่จะเป็นละครยอดนิยมจากทางฝั่งฮ่องกง ของค่ายทีวีบี แทบทั้งสิ้น ส่วนค่ายเอทีวี(อาร์ทีวี) มีสองเรื่องที่ติดสิบอันดับแรกในสิงคโปร์ และละครจากจีนแผ่นดินใหญ่ เรื่อง สามก๊ก 1994 สามารถติดสิบอันดับแรกทั้งในสิงคโปร์ และ มาเลเซีย
ส่วนละครยอดนิยมของทีวีบี ที่มีเรตติ้งและยอดจำนวนเทปวีดีโอและซีดี สูงสุดในสิบอันดับแรกของทั้งสองประเทศ (สิงค์โปร์และมาเลเซีย) ได้แก่ มังกรหยก ภาค 1 (1983) (The Legend of conder heroes 1983), เจ้าพ่อเซี่ยงไฮ้ (The Bund 1980), เจ้าพ่อตลาดหุ้น (The Greed of Man 1992), เทพบุตรชาวดิน (The Good, the Bad and the Ugly 1979), คู่ทรนง (The Feud of Two Brothers 1986) และ คมเฉือนคม ภาค 1 (The Shell Game 1980)
ต่อไปนี้คือตารางสิบอันดับแรกทั้งใน สิงคโปร์ และ มาเลเซีย
ค่านิยมดูละครทีวีบีในต่างประเทศ > สิงคโปร์

| อันดับ | ชื่อละครภาษาไทย/อังกฤษ | ค่าย/ผลิตที่ | นำแสดงโดย | หมายเหตุ |
| --- | --- | --- | --- | --- |
| 1 | เจ้าพ่อเซี่ยงไฮ้ (The Bund 1980) | ทีวีบี/ฮ่องกง | โจวเหวินฟะ,เจ้าหย่าจือ |  |
| 2 | เจ้าพ่อตลาดหุ้น (The Greed of Man 1992) | ทีวีบี/ฮ่องกง | เจิ้งเส้าชิว,หลิวสงเหยิน,หลันเจี๋ยอิง,หลิวชิงหวิน และ โจวฮุ่ยหมิ่น |  |
| 3 | เทพบุตรชาวดิน (The Good, the Bad and the Ugly 1979) | ทีวีบี/ฮ่องกง | โจวเหวินฟะ,เจิ้งอวี้หลิง |  |
| 4 | คู่แค้นสายโลหิต ( Looking Back in Anger 1989) | ทีวีบี/ฮ่องกง | หวงเย่อหัว,หลิวเจียหลิง | ไม่ติดสิบอันดับแรกในมาเลเซีย |
| 5 | คู่ทรนง (The Feud of Two Brothers 1986) | ทีวีบี/ฮ่องกง | ว่านจือเหลียง,เจิ้งอวี้หลิง |  |
| 6 | มังกรหยก ภาค 1 (1983) (The Legend of conder heroes) 1983 | ทีวีบี/ฮ่องกง | หวงเย่อหัว,องเหม่ยหลิง |  |
| 7 | คมเฉือนคม ภาค 1 (The Shell Game 1980) | ทีวีบี/ฮ่องกง | เซี่ยเสียน,วังหมิงฉวน |  |
| 8 | แผ่นดินรัก แผ่นดินเลือด (Fatherland 1980) | เอทีวี (อาร์ทีวี)/ฮ่องกง | หลิวจื่อหยง , หวีอันอัน, พานจื่อเหวิน, ไฉ่ชุนเฟย , หลี่ไซ่ฟ่ง และ จางอิง | ไม่ติดสิบอันดับแรกในมาเลเซีย |
| 9 | สามก๊ก (Romance of the Three Kingdoms 1994) | ซีซีทีวี/จีนแผ่นดินใหญ่ | ซุนยั่นจุน,ถังกั๋วเฉียง,เป้ากั๋วอัน, อู๋เสี่ยวตง |  |
| 10 | มังกรเปลี่ยนสี (Chameleon 1978) | เอทีวี (อาร์ทีวี)/ฮ่องกง | พานจื้อเหวิน, หลิวจื้อหยง, หลิวเว่ยหมิน, เว่ยชิวหัว​, หม่าเหมียนเอ๋อ​ และ หวีอันอัน | ไม่ติดสิบอันดับแรกในมาเลเซีย |
ค่านิยมดูละครทีวีบีในต่างประเทศ > มาเลเซีย

| อันดับ | ชื่อละครภาษาไทย/อังกฤษ | ค่าย/ผลิตที่ | นำแสดงโดย | หมายเหตุ |
| --- | --- | --- | --- | --- |
| 1 | เจ้าพ่อเซี่ยงไฮ้ (The Bund 1980) | ทีวีบี/ฮ่องกง | โจวเหวินฟะ,เจ้าหย่าจือ |  |
| 2 | เทพบุตรชาวดิน (The Good, the Bad and the Ugly 1979) | ทีวีบี/ฮ่องกง | โจวเหวินฟะ,เจิ้งอวี้หลิง |  |
| 3 | เลือดต่างสี (The Brothers 1980) | ทีวีบี/ฮ่องกง | โจวเหวินฟะ,เจิ้งอวี้หลิง | ไม่ติดสิบอันดับแรกในสิงคโปร์ |
| 4 | เจ้าพ่อตลาดหุ้น (The Greed of Man 1992) | ทีวีบี/ฮ่องกง | เจิ้งเส้าชิว,หลิวสงเหยิน,หลันเจี๋ยอิง,หลิวชิงหวิน และ โจวฮุ่ยหมิ่น |  |
| 5 | มังกรหยก ภาค 1 (1983) (The Legend of conder heroes) 1983 | ทีวีบี/ฮ่องกง | หวงเย่อหัว,องเหม่ยหลิง |  |
| 6 | คมเฉือนคม ภาค 1 (The Shell Game 1980) | ทีวีบี/ฮ่องกง | เซี่ยเสียน, วังหมิงฉวน |  |
| 7 | มรสุมชีวิต  (Hotel 1976) | ทีวีบี/ฮ่องกง | โจวเหวินฟะ,เหมียวเชี่ยนเหยิน | ไม่ติดสิบอันดับแรกในสิงคโปร์ |
| 8 | มังกรหยก ภาค 2 (The Return of the Condor Heroes 1983) | ทีวีบี/ฮ่องกง | หลิวเต๋อหัว , เฉินอวี้เหลียน | ไม่ติดสิบอันดับแรกในสิงคโปร์ |
| 9 | คู่ทรนง (The Feud of Two Brothers 1986) | ทีวีบี/ฮ่องกง | ว่านจือเหลียง,เจิ้งอวี้หลิง |  |
| 10 | สามก๊ก (Romance of the Three Kingdoms 1994) | ซีซีทีวี/จีนแผ่นดินใหญ่ | ซุนยั่นจุน,ถังกั๋วเฉียง, เป้า กั๋วอัน, อู๋เสี่ยวตง  |  |

และยังมีประเทศอื่น ๆ อีกหลายประเทศที่ละครทีวีบีมีเรตติ้งสูงกว่าละครเอทีวี และมักโดนโหวตให้อยู่ในอันดับต้น ๆ ของละครยอดนิยมแห่งยุคศตวรรษที่ 20 เช่น จีน, เวียดนาม, อินโดนีเซีย, มาเก๊า และ ย่านคนจีนในยุโรป,อังกฤษ,สหรัฐอเมริกาและแคนาดา เป็นต้น
แหล่งข้อมูลอื่น

《ค่านิยมของการดูโทรทัศน์》
เรตติ้งพุ่งไปช่องเดียว เก็บถาวร 2021-01-19 ที่ เวย์แบ็กแมชชีน
การวิเคราะห์ปัจจัยที่ผู้ชมดูช่องเดียว
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 7 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดสกลนคร)

| พรรค | พรรค | คะแนนเสียง> จน. | คะแนนเสียง>  % | คะแนนเสียง> +/– |
| --- | --- | --- | --- | --- |
|  | เพื่อไทย | 402,759 | 76.56% | 9.85% |
|  | ประชาธิปัตย์ | 54,738 | 10.40% | 0.30% |
|  | อื่น ๆ | 68,587 | 13.04% | 10.15% |
| ผลรวม | ผลรวม | 526,084 | 100.00% | – |
คะแนนเลือกตั้งบัญชีรายชื่อพรรคเพื่อไทย เปรียบเทียบจากคะแนนเลือกตั้งแบบสัดส่วนของ พรรคพลังประชาชน
ภาพรวม > ผลการเลือกตั้งแบบบัญชีรายชื่อ (รายเขตเลือกตั้ง)

| เขตการเลือกตั้ง> เขตการเลือกตั้ง.เขตการเลือกตั้ง | เพื่อไทย> .คะแนนเสียง | เพื่อไทย> .% | ประชาธิปัตย์> .คะแนนเสียง | ประชาธิปัตย์> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง ส> ส.แบ่งเขต.ผลการเลือกตั้ง ส.ส.แบ่งเขต.ผลการเลือกตั้ง ส.ส.แบ่งเขต |
| --- | --- | --- | --- | --- | --- | --- | --- | --- | --- |
| เขต 1 | 57,300 | 71.10% | 10,698 | 13.28% | 12,592 | 15.63% | 80,590 | 100.00% | เพื่อไทย ได้ที่นั่ง |
| เขต 2 | 61,847 | 77.71% | 7,957 | 10.00% | 9,786 | 12.30% | 79,590 | 100.00% | เพื่อไทย รักษาที่นั่ง |
| เขต 3 | 60,413 | 75.60% | 8,413 | 10.53% | 11,087 | 13.87% | 79,913 | 100.00% | เพื่อไทย ได้ที่นั่ง |
| เขต 4 | 53,244 | 74.82% | 6,482 | 9.11% | 11,435 | 16.07% | 71,161 | 100.00% | เพื่อไทย ได้ที่นั่ง |
| เขต 5 | 53,108 | 76.02% | 5,543 | 7.93% | 11,213 | 16.05% | 69,864 | 100.00% | เพื่อไทย รักษาที่นั่ง |
| เขต 6 | 56,808 | 78.17% | 10,472 | 14.41% | 5,393 | 7.42% | 72,673 | 100.00% | เพื่อไทย รักษาที่นั่ง |
| เขต 7 | 60,039 | 83.05% | 5,173 | 7.16% | 7,081 | 9.80% | 72,293 | 100.00% | เพื่อไทย รักษาที่นั่ง |
| ผลรวม | 402,759 | 76.56% | 54,738 | 10.40% | 68,587 | 13.04% | 526,084 | 100.00% |  |